ОТЧЕТ ЗА КОНТРОЛНАТА ДЕЙНОСТ НА РИОСВ – Монтана
за периода 01.11.2020 г. ÷ 30.11.2020 г.

1.	Кратка обобщена информация за осъществената контролна дейност за периода и резултати от извършената контролна дейност:
През месец ноември  2020 г. експертите на РИОСВ - Монтана са извършили  70 проверки на 65 обекта, от които 18 броя планови и 52 броя извънредни. Издадено е едно наказателно постановление  за налагане на текуща санкция  по чл. 69 от ЗООС на стойност 65,91 лв.
Постъпилите суми от глоби и имуществени санкции са 750,00 лева, от еднократни  и текущи санкции по чл. 69 от ЗООС са в размер на 286,61 лв.
Основните акценти в контролната дейност на РИОСВ - Монтана през отчетния период са:
·       Проверки на обектите, включени в Годишния план за контролната дейност на инспекцията;
·      Проверки в изпълнение на Постановление на Районна прокуратура - Монтана за спазване разпоредбите на чл. 6 от Наредбата за отработените масла и отпадъчните нефтопродукти;
2.	Акценти от извършената месечна контролна и административно наказателна дейност:
               За месец ноември 2020 г. е изготвен един писмен отговор (по чл. 2, ал. 2 от Наредбата за ОС) на уведомление за инвестиционно предложение, което не подлежи на процедура по реда на глава шеста от Закона за опазване на околната среда (ЗООС). Дадени са 3 бр. указания за провеждане на процедура по преценяване необходимостта от извършване на ОВОС и са издадени 5 бр. решения за преценяване необходимостта от извършване на ОВОС, с характер да не се извършва ОВОС. През отчетения период са дадени 7 бр. указания за провеждане на процедура по преценяване необходимостта от извършване на ЕО и са издадени 5 бр. решения за преценяване необходимостта от извършване на ЕО, с характер да не се извършва ЕО.         
             През отчетния период са разгледани 31 броя горскостопански програми и план-извлечения, за които са изготвени и съответните съгласувателни писма. Издадени са 8 броя броя становища на ИП по Наредбата за оценка на съвместимост. Дадени са 4 броя външни становища. Издадено е едно решение по оценка на съвместимост.   
	По фактор „отпадъци“ през м. ноември 2020 г., по отношение на превантивния контрол е издаден един регистрационен документ за дейности по събиране и транспортиране на отпадъци, един регистрационен документ е изменен и един е прекратен. 
             През месец ноември са извършени три комплексни проверки по компоненти и фактори на околната среда на следните обекти: „Инсталация за безотпадъчна преработка на отпадъчни автомобилни гуми“ с оператор „Търговска и технологична компания“ АД - по компонент „въздух“ и фактор „отпадъци“; „Пречиствателна станция за отпадъчни води на гр. Монтана с оператор „Водоснабдяване и канализация“ ООД, гр. Монтана – проверката е по компонент „води“ и  фактор „отпадъци“; „Фабрика за производство на детски играчки с оператор „Ирели“ ООД – по компонент „въздух“ и фактор „отпадъци“. При проверките не са констатирани нарушения по спазване на екологичното законодателство.

Компонент „Води” 
Експерт от направлението е взел участие в една комплексна проверка на „Пречиствателна станция за отпадъчни води на гр. Монтана с оператор „Водоснабдяване и канализация“ ООД, гр. Монтана.
Съставен е един протокол на налагане на текуща санкция "Компас" ЕООД, гр. Монтана - предприятие за производство на месни и меснорастителни консерви в с. Комарево за превишение на индивидуалните емисионни ограничения в разрешително за заустване на отпадъчни води по показатели „pH“ , „ХПК“ „БПК5“, „Неразтворени вещества“.
През месец ноември са съставени са два констативни протокола за отмяна на текущи санкции за превишение на емисионни ограничения в разрешителните за заустване на: „Мрамор Беркстон“ ЕООД, гр. София – Предприятие за добив, обработка и монтаж на скални материали в гр. Берковица и на „Пирин Трейд 2013” ЕООД, гр. София за млекопреработвателно предприятие в с. Кошава, общ. Видин.	

Компонент „Въздух” 
           През месец ноември експертът от направлението е извършил (самостоятелни) – 3 броя планови проверки по компонент „въздух“ и една извънредна (1 бр. последваща за изпълнение на предписание от "Бултрейд Ко" ЕООД). 
	Участие в извършени комплексни проверки по компоненти и фактори на околната среда – 2 бр. извънредни (по заповед на д-р РИОСВ - „ТТК“ АД и „Ирели“ ООД). 
	През отчетния период са проверени и оценени доклади от СПИ/СНИ и утвърдени доклади от контролни измервания - 3 броя (2 бр. СНИ - ТЕЦ-Видахим и „ТТК“ АД; 1 бр. СПИ – „Пътинженеринг-М“ АД).
	Изготвени писма/информации, участие в РЕЕС, дадени писмени становища и др. – 4 броя (писма/информации – 1 бр. до МОСВ; писмени становища – 3 броя).
            През месец октомври са регистрирани 7 (седем) превишения на показател ФПЧ10 в АИС – Видин,  а в ръчен пункт „РИОСВ – Монтана“ не са регистрирани превишения на средноденонощната норма, за опазване на човешкото здраве по същия показател.

„Биоразнообразие, защитени територии и зони“
През отчетния период експертите от направлението са извършили 6 броя проверки, от тях 4 броя планови и  2 броя извънредни:
По Закона за биологичното разнообразие 3 броя проверки на защитени видове по  CITES, 1 брой проверка по Закона за защитените територии. 
През месец ноември са извършени две извънредни проверки: проверка на трасе на преносен газопровод "Балкански поток" при преминаване на воден обект - река Цибрица на територията на общ. Вълчедръм, в изпълнение на Заповед № РД-923/10.11.2020 г. за извършване на съвместна проверка  от РИОСВ - Монтана и БДДР-Плевен на място пресичане на воден обект - при полагане на газопровода, съгласно решение по ОВОС № 7-5/2013 г. на МОСВ и проверка на участък от тресето на преносен газопоровд „Балкански поток“, землище на с. Извор махала, обл. Видин, във връзка с писмо на МОСВ, съдържащо сигнал от движение „Северозапазване“.

„Управление на отпадъците и опазване на почвите“
           През месец ноември от експертите от направлението са извършени 32  броя  проверки, от които участие е взето в 3 броя комплексни проверки.  Извършени са 29 броя самостоятелни проверки по изпълнение изискванията на ЗУО, от тях 7 броя планови проверки и 22 броя извънредни проверки: от тях  17 броя проверки на обекти по разпореждане на Районна прокуратура  - Монтана за възлагане на проверка, относно спазване разпоредбата на чл. 6 от Наредбата за отработените масла и отпадъчните нефтопродукти. 
      През отчетния период са извършени две проверки на трасе на преносен газопровод "Балкански поток" на места, където се извършва преминаване на тръбопровода през воден обект – река Цибрица, територията на общ. Вълчедръм, дейността се извършва от "Консорциум Вемак" ДЗЗД, подизпълнител на обединение "Консорциум Аркад" и на трасе на преносен газопровод "Балкански поток" на място, където е извършвано хоризонтално сондиране с цел преминаване на тръбопровода през воден обект – река Лом, територията на общ. Брусарци, дейността се извършва от "Инфрастръкчър Дивелъпмънт ЕНД Кънстракшън - клон България" КЧТ, подизпълнител на обединение "Консорциум Аркад"; Една проверка е извършена по изпълнение на предписание и една проверка по Наредба №2/2014 г. за декласификация на отпадъците. 
Експертът по компонент „почви“  е участвал е една комплексна проверка на „Пречиствателна станция за отпадъчни води на гр. Монтана с оператор „Водоснабдяване и канализация“ ООД, гр. Монтана; извършена е проверка по сигнал за замърсени площи с отпадъци в землище на с. Дълго поле, общ. Димово. В протокола от проверката на кмета на общ. Димово е дадено предписание да се почистят замърсените терени в срок до 11.01.2021 г. 
През отчетния период по компонент „почви“ е извършена планова проверка СД "Лаф Велизаров и Сие" - Млекопреработвателно предприятие в земл. на с. Дъбравка. Извънредна проверка е извършена на склад за ПРЗ с изтекъл срок в с. Медковец, във връзка с договор с ПУДООС за препакетиране и извозване на препаратите. 
Извършена е извънредна проверка на ГКПП Дунав мост, Видин – Калафат, по подадена от ГКПП информация за съмнение за незаконен  трансграничен превоз на отпадъци от Германия /дрехи втора употреба/. Установено е, че неправилно е попълнен Анекс 7.Направено е запитване до РИОСВ – София, за където е предназначен превоза, получен е отговор, че няма регистрирана такава площадка и че на същото юридическо лице е съставен АУАН за предходен период. Транспортното средство, превозващо отпадъците не е допуснато да навлезе в територията на РБългария. 

Превантивна дейност „ЕО и ОВОС“
 Експертите от направлението са участвали в 15 бр. извънредни проверки.

Фактор „Опасни химични вещества“
       През м. ноември за изпълнение на задълженията, произтичащи от Закон за защита от вредното въздействие на химични вещества и смеси (ЗЗВВХВС) и подзаконовите му нормативни актове, експертите от направлението са извършили и участвали в:
Във връзка със задълженията на производители/ вносители на дървени въглища на територията на РБългария, според изискванията на дял II на Регламент (ЕО) № 1907/2006  REACH и  писмо на министъра на околната среда и водите за извършване на проверки в големите хипермаркети, големите хранителни вериги и петролни компании, са извършени 5 броя извънредни проверки на обекти в териториалния обхват на РИОСВ - Монтана, както следва: Търговско – складов комплекс ТЕМАХ, гр. Монтана; Търговски обект „Кауфланд“ – обект 2400, гр. Монтана; Търговски обект „Лидл“ – обект 131, гр. Монтана; Строителен хипермаркет „Практис“, гр. Видин и Търговски обект „Кауфланд“ – обект 2200, гр. Видин.
За отчетния период са дадени 3 броя предписания по изпълнение на изискванията на нормативната уредба в областта на химикалите, които са изпълнени в срок. 
Извършена е също така извънредна проверка по документи на обект в гр. Видин, за който е съставен констативен протокол за неизпълнение на задължението за регистрация в съответсвие с изискванията на ЗЗВВХВС. В тази връзка дружеството подлежи на налагане на административна мярка, предвидена от разпоредбите на ЗЗВВХВС, за което е изпратена покана за съставяне на акт.
Изготвени са становища по внесени инвестиционни предложения и процедури по ОВОС, в т. ч. становище до изпълнителния директор на ИАОС по Приложение № 6 от Наредбата за условията и реда за издаване на комплексни разрешителни, във връзка с процедура по преразглеждане на КР на “Берг Монтана Фитинги” АД, гр. Монтана.
 Проверки по сигнали
            През месец ноември е извършена проверка по сигнал за замърсяване на два терена със строителни и битови отпадъци в землището на с. Дълго поле, общ. Димово, с участието на кметския наместник на с. Дълго поле и сигналоподателя. Проверен е терен при влизане в селото и са констатирани натрупани купчини със строителни отпадъци, битови отпадъци, на втория терен са установени натрупани клони. Втория терен е общинска собственост. Дадено е предписание на кмета на общ. Димово да се установи собствеността на първия имот и след изясняване на собственика да се предприемат мерки за почистването му.
            През отчетния период е извършена проверка по сигнал, постъпил в приемната на Министерски съвет  от движение „Северозапазване“ по въпроси относно защитена местност „Връшка чука“. На 26.10.2020 г. експерти от направление „Биологично разнообразие, защитени територии и зони“, съвместно с представител на общинска администрация Кула извършиха проверка на място за изясняване на изнесените факти и обстоятелства по сигнала. Проверката е извършена в участъка на трасето на преносен газопровод „Балкански поток“ на територията на с. Извор махала, общ. Кула в близост до границата с Република Сърбия  и защитена местност „Връшка чука“. Установено е, че най-близо разположената част от трасето на газопровода до границата на ЗМ „Връшка чука“ е около 200 м. В границите на ЗМ няма струпване на земни маси, строителни материали и техника. Не са констатирани нарушения в целостта, режимите от заповедта за обявяване на ЗМ „Връшка чука“ при прокарване на трасето на  преносния газопровод. 

През месец ноември са дадени  12 броя предписания
          1. На управителя на обект хипермаркет „Кауфланд“ - обект 2400 в гр. Монтана, към „Кауфланд България“ ЕООД, в протокол от проверка е дадено предписание да се представи информация за количествата пуснати на пазар дървени въглища за последните 3 години, както и съпътстващите ги документи. Срок на изпълнение - 13.11.2020 г.
          2-3. На управителя  на „Кондор М автосервиз“ ЕООД , гр. Монтана в протокол от проверка са дадени 2 броя предписания, да се класифицира отпадъка от дейността на дружеството и да се заведе и представи за заверка отчетна книга по отпадъци. Срок на изпълнение - 27.11.2020 г.  
         4 -5. На управителя  на „Ауто Импала“ ООД , гр. Монтана в протокол от проверка са дадени 2 броя предписания, да се класифицира отпадъка от дейността на дружеството и да се заведе и представи за заверка отчетна книга по отпадъци. Срок на изпълнение - 27.11.2020 г. 
         6 -7. На управителя  на „Авторезерв сервиз“ ЕООД , гр. Монтана в протокол от проверка са дадени 2 броя предписания, да се класифицира отпадъка от дейността на дружеството и да се заведе и представи за заверка отчетна книга по отпадъци. Срок на изпълнение - 27.11.2020 г.
[bookmark: _GoBack]         8 – 9.  На управителя  на „Алекс Ауто“ ЕООД , гр. Монтана в протокол от проверка са дадени 2 броя предписания, да се класифицира отпадъка от дейността на дружеството и да се заведе и представи за заверка отчетна книга по отпадъци. Срок на изпълнение - 27.11.2020 г.
        10. На управителя на строителен хипермаркет „Практис“ - обект  в гр. Видин към „Мегадом“ ООД, гр. София в протокол от проверка е дадено предписаное, да се представи информация за количествата пуснати на пазар дървени въглища за последните 3 години, както и съпътстващите ги документи. Срок на изпълнение - 30.11.2020 г.
        11. На управителя на обект хипермаркет „Кауфланд“ - обект 2200 в гр. Видин, към „Кауфланд България“ ЕООД, в протокол от проверка е дадено предписаное да се представи информация за количествата пуснати на пазар дървени въглища за последните 3 години, както и съпътстващите ги документи. Срок на изпълнение - 30.11.2020 г.
        12. В протокол от проверка на 30.11.2020 г. на кмета на общ. Димово е дадено предписание да се почистят констатираните замърсени терени в землището на с. Дълго поле, общ. Димово, в срок до 11.01.2021 г.

3.	Кратък анализ на постигнатите резултати в областта на опазване на околната среда от осъществената контролна дейност:
  През месец ноември е извършено приемане  на изпълнението по договор на възстановителни дейности по пътека за посетители в Р Чупрене, от ТП ДГС Чупрене. При реализацията на дейностите е възстановена пътеката за посетители в резерват „Чупрене“. Почистена е от паднали дървета и е опреснена маркировка, подновени са и трите панорамни площадки. 

4.	Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност:
         През месец ноември РИОСВ – Монтана обявяви конкурс за литературна творба на тема „Защитените територии – зелените тайни на Северозапада“. Участие могат да вземат ученици от V до XII клас от училищата в териториалния обхват на област Монтана и област Видин. Литературните творби трябва да отразяват красотата на природата на обявените защитени територии /резервати, защитени местности, природни паркове, природни забележителности/ разположени на територията на РИОСВ - Монтана.
            През месец ноември е взето участие в заседание на комисия по смяна на предназначението на земеделските земи в ОДЗ – Монтана; участие в ДПК за строеж „Рехабилитация на общински път“ Боровци – Видлица – Гаврил Геново. 
	В резултат на контролната дейност се наблюдава подобряване отношението на операторите към привеждане на стопанисваните от тях обекти, оборудване и инсталации в съответствие с изискванията на законодателството по околна среда.
            За отчетния период са извършени 13 броя проверки по изпълнение на проекти в кампанията за „Чиста околна среда“, финансирани от ПУДООС, реализирани в населени места на територията в обл. Монтана и обл. Видин.
